Mazda RX-8

Το Mazda RX-8 ήταν ένα σπορ αυτοκίνητο που παρήχθη από την ιαπωνική αυτοκινητοβιομηχανία Mazda, από τον Φεβρουάριο του 2003 έως τον Ιούνιο του 2012, σε 192.094 αντίτυπα.newsroom.mazda.com/ Mazda RX-8, 26 Απριλίου 2012. Διατέθηκε ως 4-πορτο και αυστηρά 4-θέσιο κουπέ, αν και με επαρκείς χώρους για ενήλικες ακόμα και στα πίσω καθίσματα, με αποτέλεσμα να θεωρείται επίσημα ως 4-θέσιο, αντί για 2+2. Ήταν ο άμεσος διάδοχος του Mazda RX-7 (παραγωγή: 1978 - 2002, σε τρεις γενιές) και, όπως όλοι οι προκάτοχοί του στη σειρά γενεών Mazda RX, έφερε αποκλειστικά έναν κινητήρα Βάνκελ της Mazda.

 Εισαγωγή 

Το αρχικό πρωτότυπο μοντέλο αποκαλύφθηκε στο Διεθνές Σαλόνι Αυτοκινήτου στο Ντιτρόιτ, Μίσιγκαν, τον Ιανουάριο του 2001 και διέφερε σε λίγες λεπτομέρειες από το τελικό μοντέλο παραγωγής, το οποίο παρουσιάστηκε στο Σαλόνι του Ντιτρόιτ τον Ιανουάριο του 2002. Κυκλοφόρησε για πρώτη φορά διεθνώς για τη σεζόν (model year) του 2003.

 Κινητήρας 

Το μοντέλο έφερε έναν δι-ρότορο περιστροφικό κινητήρα Βάνκελ, τον RENESIS, κυβισμού 1.308 κυβικών εκατοστών. Ο συμπαγής και ελαφρύς Wankel περιστροφικός κινητήρας βρίσκεται λίγο πίσω από τον μπροστινό άξονα και προσφερόταν σε εκδοχές ισχύος από 189 hp έως 233 hp (horse power, ιπποδύναμη).

Τον Νοέμβριο του 2008, το μοντέλο υπέστη μια ελαφρά ανανέωση, τόσο αισθητικά, όσο και στο τεχνολογικό του υπόβαθρο, ιδίως στην ανάρτηση, ενώ ταυτόχρονα έλαβαν χώρα και δομικές ενισχύσεις στο σασί.

 Τελική διακοπή 

Αν και η παραγωγή του μοντέλου έληξε οριστικά στις 22 Ιουνίου 2012, ειδικότερα η εξαγωγή του στην Ευρώπη είχε διακοπεί ήδη από τις 31 Δεκεμβρίου 2010, διότι ο κινητήρας του δεν πληρούσε τις νέες προδιαγραφές καυσαερίων Euro 5 που τέθηκαν υποχρεωτικά σε εφαρμογή από τις 1 Ιανουαρίου 2011.FAZ Technik & Motor: Mazda RX-8: Abschied per Gesetz. Ενδεικτικώς, στη Γερμανία όπου κυκλοφόρησε για πρώτη φορά μέσα στο 2003 και διατέθηκε έως το 2010, συνολικά πωλήθηκαν 9.462 αντίτυπα σειράς Mazda RX-8, πλην όμως τα 4.146 από αυτά πωλήθηκαν το 2004, το πρώτο πλήρες έτος που διατέθηκε, και στη συνέχεια οι πωλήσεις κατέρρευσαν σε σχεδόν αμελητέα επίπεδα.

Ο λόγος της οριστικής διακοπής του και σε όλες τις άλλες χώρες διεθνώς, ήταν ότι η Mazda θεώρησε τότε ότι χωρίς τις εξαγωγές στην Ευρώπη και σε συνδυασμό με την τότε άνοδο της ισοτιμίας του γιέν, δεν ήταν πλέον συμφέρουσες οικονομικά οι πωλήσεις του RX-8 στις άλλες αγορές διεθνώς. Αν και αρχικά υπήρχε η προοπτική να εισαχθεί το 2013 ένας διάδοχος με την ονομασία RX-9, τελικώς όμως, λόγω της τεράστιας πτώσης της σχετικής ζήτησης, δεν έχει υπάρξει έως τώρα διάδοχος του RX-8 ή γενικώς κάποιο άλλο μοντέλο με περιστροφικό κινητήρα Βάνκελ.

 Τεχνικά στοιχεία 
ΚινητήραςΒάνκελ (με 2 ρότορες)ΚυβισμόςRichard van Basshuysen, Fred Schäfer (Hrsg.): Handbuch Verbrennungsmotor, 8. Auflage, Springer, Wiesbaden, 2017, ISBN 978-3-658-10901-1. S. 4872 × 654 cm³Ισχύς141 kW (192 PS) στις 7.000 στροφές το λεπτό170 kW (231 PS) στις 8.200 στροφές το λεπτόΡοπή220 N·m στις 5.000 στροφές το λεπτό211 N·m στις 5.500 στροφές το λεπτόΚιβώτιοταχυτήτων5-τάχυτο μηχανικό4-τάχυτο αυτόματο6-τάχυτο μηχανικό6-τάχυτο αυτόματοΜέγιστηταχύτητα223 km/h230 km/h235 km/h240 km/hΕπιτάχυνση0–100 km/h7,2 sec7,3 sec6,4 sec6,5 secΜέσηκατανάλωση10,8 λίτρα/100 km11,0 λίτρα/100 km11,2 λίτρα/100 km11,4 λίτρα/100 km

 Αναφορές 

 Βιβλιογραφία 
 RX-8 Rotary 40th Anniversary Brochure UK, Mazda Part No. MCAG1068 09/07.
 Mazda RX-8 Brochure USA, Part No. 9999-92-RX8-08.
 Mazda Electronic Parts Catalog 03/11.
 Broschüre/Ausstattungsliste «Mazda RX-8» (Stand: August 2009) Mazda Motors (Deutschland) GmbH.

 Πηγές 





 Εξωτερικοί σύνδεσμοι 

 2009 Mazda RX-8 / Mazda USA

Κατηγορία:Μοντέλα Mazda
Κατηγορία:Σπορ αυτοκίνητα
Κατηγορία:Αυτοκίνητα με κινητήρα Βάνκελ